Document ID: 32007D0358

SKLEP POLITIČNEGA IN VARNOSTNEGA ODBORA EUPT/1/2007
z dne 15. maja 2007
o podaljšanju mandata vodje enote EU za načrtovanje (EUPT Kosovo) v zvezi z morebitno operacijo EU za krizno upravljanje na področju pravne države in morebitnih drugih področjih na Kosovu
(2007/358/SZVP)
POLITIČNI IN VARNOSTNI ODBOR JE -
ob upoštevanju Pogodbe o Evropski uniji in zlasti člena 25 Pogodbe,
ob upoštevanju Skupnega ukrepa Sveta 2006/304/SZVP z dne 10. aprila 2006 o ustanovitvi enote EU za načrtovanje (EUPT Kosovo) v zvezi z morebitno operacijo EU za krizno upravljanje na področju pravne države in morebitnih drugih področjih na Kosovu (1) in zlasti člena 6(2) Skupnega ukrepa,
ob upoštevanju naslednjega:
(1)
V členu 6 Skupnega ukrepa 2006/304/SZVP je določeno, da Svet pooblasti Politični in varnostni odbor (PVO) za sprejemanje ustreznih odločitev v skladu s členom 25 Pogodbe, vključno z odločitvijo, da na predlog generalnega sekretarja/visokega predstavnika (GS/VP) imenuje vodjo enote EU za načrtovanje (EUPT Kosovo).
(2)
PVO je 2. maja 2006 sprejel Sklep EUPT/1/2006 (2) o imenovanju Casperja Klyngeja za vodjo enote EU za načrtovanje (EUPT Kosovo).
(3)
Svet je 11. decembra 2006 sprejel Skupni ukrep 2006/918/SZVP (3) o spremembi in podaljšanju Skupnega ukrepa 2006/304/SZVP do 31. maja 2007.
(4)
PVO je 12. decembra 2006 sprejel Sklep EUPT/2/2006 (4) o podaljšanju mandata Casperja Klyngeja kot vodje enote EU za načrtovanje (EUPT Kosovo) do 31. maja 2007.
(5)
Svet je 14. maja 2007 sprejel Skupni ukrep 2007/334/SZVP o spremembi in podaljšanju Skupnega ukrepa 2006/304/SZVP do 1. septembra 2007.
(6)
Generalni sekretar/visoki predstavni je predlagal, da se Casperju Klyngeju mandat vodje enote EU za načrtovanje (EUPT Kosovo) podaljša do izteka mandata enote EUPT Kosovo.
(7)
Mandat vodje enote EU za načrtovanje (EUPT Kosovo) bi bilo treba zato podaljšati do izteka mandata enote EUPT Kosovo -
SKLENIL:
Člen 1
Mandat Casperja Klyngeja kot vodje enote EU za načrtovanje (EUPT Kosovo) v zvezi z morebitno operacijo EU za krizno upravljanje na področju pravne države in morebitnih drugih področjih na Kosovu se podaljša do izteka mandata enote EUPT Kosovo.
Člen 2
Ta sklep začne učinkovati na dan sprejetja.
Uporablja se do izteka mandata enote EUPT Kosovo.
V Bruslju, 15. maja 2007

Labels: 5
10
9
18
15